Početna

Blagajna (uplate/isplate)

Modul blagajna omogućuje evidentiranje uplata i isplata gotovine, kartica i čekova s raznih osnova.

Organizacija i odnos blagajne i odjela:

Svaka blagajna “pripada” jednom odjelu.

U jednom odjelu može biti više blagajni (npr. trgovina sa nizom naplatnih mjesta koja svak ima svoju blagajnu.

Više radnih stanica mogu koristiti jednu blagajnu.

Odjelu je moguće zadati korištenje blagajne koja pripada drugom odjelu. Pripadajuće blagajne odjela se upisuju u kartici ~OSTALI PODACI~ u obrascu odjela .

Npr. tvrtka ima odjel sa trgovinom rezervnih dijelova i drugi odjel servisa. Računi se zasebno izdaju u trgovini i u servisu ali se naplata vrši isključivo u blagajni trgovine. Tada se formira blagajna u odjelu trgovine, i u oba odjela se zadaje korištenje iste blagajne.

Blagajne je moguće podesiti tako da istovremeno rade više osoba (blagajnika) ili na način da je obavezna primopredaja pri svakoj promjeni osobe (blagajnika).

U računima je moguće direktan upis uplate gotovinom, karticama ili čekom koja se evidentira direktno kao uplata u blagajni.

Napomene:

Tvrtke bez računovodstvenog modula, u svrhu evidentiranja plaćenih zaduživanja članova i/ili računa partnerima (kupacima), mogu putem blagajne evidentirati uplate na transakcijski račun.

Osim upisa uplata u obrascu blagajne, moguće je upis uplata izravno u obrascima računa i zaduživanja.